увеличен от началото на засиления официален контрол насам. Тези констатации доказват, че въвеждането на посочените хранителни продукти в Съюза представлява сериозен риск за човешкото здраве.
 (17)
 Поради това е необходимо в допълнение към засиления официален контрол да се предвидят специални условия по отношение на семената от Sesamum от Етиопия. По-специално всички пратки със семена от Sesamum от Етиопия следва да бъдат придружени от официален сертификат, в който се посочва, че всички резултати от вземането на проби и от анализа показват отсъствие на Salmonella в 25 g, както е предвидено в член 10, параграф 2, буква г) от Регламент за изпълнение (ЕС) 2019/1793. Резултатите от вземането на проби и анализа следва да бъдат приложени към посочения сертификат. Поради това вписването за семена от Sesamum от Етиопия в приложение I към Регламент за изпълнение (ЕС) 2019/1793 следва да бъде заличено и да бъде вмъкнато вписване за тези семена в приложение II към същия регламент за изпълнение.
 (18)
 От юли 2017 г. насам пиперките от рода Capsicum (сладки или различни от сладки) от Шри Ланка са подложени на засилен официален контрол по отношение на наличието на афлатоксини. Официалният контрол върху тези хранителни продукти от страна на държавите членки показва, че процентът на несъответствие с изискванията се запазва трайно увеличен от началото на засиления официален контрол насам. Тези резултати са доказателство, че въвеждането на посочените хранителни продукти в Съюза представлява сериозен риск за човешкото здраве.
 (19)
 Поради това е необходимо в допълнение към засиления официален контрол да се предвидят специални условия по отношение на пиперките от рода Capsicum (сладки или различни от сладки) от Шри Ланка. По-специално всички пратки с тази стока от Шри Ланка следва да бъдат придружени от официален сертификат, в който се посочва, че продуктите са били подложени на анализ и вземане на проби за наличие на афлатоксини и че всички резултати сочат, че не са били надвишени съответните максимално допустими граници на афлатоксини. Резултатите от вземането на проби и анализа следва да бъдат приложени към посочения сертификат. Поради това вписването за пиперки от рода Capsicum (сладки или различни от сладки) от Шри Ланка в приложение I към Регламент за изпълнение (ЕС) 2019/1793 следва да бъде заличено и да бъде вмъкнато вписване за тези семена в приложение II към същия регламент за изпълнение.
 (20)
 Що се отнася до шамфъстъци от Съединените щати, включени в приложение I към Регламент за изпълнение (ЕС) 2019/1793 поради риск от замърсяване с афлатоксини, наличната информация показва като цяло задоволителна степен на съответствие с приложимите изисквания, предвидени в законодателството на Съюза. Поради това вече не е обосновано извършването на засилен официален контрол на тези стоки и съответното вписване в приложение I към Регламент за изпълнение (ЕС) 2019/1793 следва да бъде заличено.
 (21)
 С цел да се осигури ефикасна защита срещу потенциални рискове за здравето, произтичащи от замърсяването на фъстъците с афлатоксини, в колоните, озаглавени „Храни и фуражи (предвидена употреба)“ и „Код по КН“, в таблица 1 от приложение II към Регламент за изпълнение (ЕС) 2019/1793, в редовете, отнасящи се за фъстъци, приготвени или консервирани по друг начин,